
	NR.
P.K.
	IESNIEDZAMIE DOKUMENTI*

	DOKUMENTA SATURS

	1.
	Projekta iesniegums (iesniedz Lauku atbalsta dienesta Elektroniskās pieteikšanās sistēmā)
	Projekta iesniegumu iesniedz izmantojot LAD elektroniskās pieteikšanās sistēmu.
Projekta iesnieguma veidlapas paraugs pieejams LAD mājas lapā pie attiecīgā pasākuma - sadaļā “Veidlapas” https://www.lad.gov.lv/lv/katalogs/la-16-atbalsts-eiropas-inovaciju-partneribas-darba-grupu-projektu-istenosanai.  

	2.
	Projekta īstenošanas grafiks
	Jāiesniedz saskaņā ar Noteikumu Nr. 613** 27.1.2.4. apakšpunktā noteikto. Projekta īstenošanas grafiks jāveido 
Ganta diagrammas veidā.
Ganta diagramma MS Excel formātā ir diagramma, kas parāda darba sadalījuma struktūru un attiecības starp aktivitātēm. 
Ganta diagrammā ir jāuzrāda plānotās projekta aktivitātes un darbības (t.sk. iepirkumu veikšana), laika periods, sadarbības partneri. Ganta diagrammas paraugs ievietots LAD mājas lapā zem attiecīgā pasākuma sadaļas “Rokasgrāmatas” https://www.lad.gov.lv/lv/katalogs/la-16-atbalsts-eiropas-inovaciju-partneribas-darba-grupu-projektu-istenosanai.

	3.
	Sadarbības līgums (kopija)
	Jāiesniedz saskaņā ar Noteikumu Nr. 613 27.3. apakšpunktā noteikto. Sadarbības līguma paraugs, ņemot vērā Noteikumu Nr. 613 26. punkta nosacījumus, ievietots LAD mājas lapā zem attiecīgā pasākuma sadaļas “Rokasgrāmatas”  https://www.lad.gov.lv/lv/katalogs/la-16-atbalsts-eiropas-inovaciju-partneribas-darba-grupu-projektu-istenosanai. Atbalsta saņēmējs var izstrādāt sadarbības līgumu patstāvīgi, taču ievērojot obligāti iekļaujamās prasības (Noteikumu Nr. 613 26.punkts).

	4.
	Katra sadarbības partnera deklarācija
	Noteikumu Nr. 613 27.4. apakšpunkts nosaka, ka, lai pieteiktos atbalstam, atbalsta pretendentam LAD jāiesniedz katra sadarbības partnera parakstīta atbalsta pretendenta deklarācija saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2023.–2027. gada plānošanas periodā. 
Minētā deklarācija ir Noteikumu Nr. 113*** 1.pielikums, attiecīgi LAD jāiesniedz šo noteikumu 1.pielikums, kuru parakstījis katrs sadarbības partneris, t.sk. saistītās personas (ja ir projekta dalībnieki). 
Deklarācija ievietota arī LAD mājas lapā zem attiecīgā pasākuma sadaļas “Veidlapas” https://www.lad.gov.lv/lv/katalogs/la-16-atbalsts-eiropas-inovaciju-partneribas-darba-grupu-projektu-istenosanai.

	5.
	Pamatojošie dokumenti par sadarbības partneru nodrošināto līdzfinansējuma daļu
	Saskaņā ar Noteikumu Nr. 613 27.5. apakšpunktā noteikto, lai pieteiktos atbalstam, atbalsta pretendentam LAD jāiesniedz pamatojošus dokumentus par sadarbības partneru nodrošināto līdzfinansējuma daļu, attiecīgi  minētie dokumenti būs bankas konta izraksti, kuru kopējā pieejamā summa (vērtība) ir vismaz līdzfinansējuma apmērā (summai jābūt atbilstošai projekta iesnieguma B.7.daļā norādītajai).
Pētnieciskās organizācijas iesniedz apliecinājumu par finanšu līdzekļu piešķiršanu projektam.

	6.
	Apliecinājums par pētnieka norīkošanu dalībai sadarbības projekta īstenošanā (ja sadarbības partneris ir pētnieciskā organizācija)
	Saskaņā ar Noteikumu Nr. 613 27.6. apakšpunktā noteikto, lai pieteiktos atbalstam LAD jāiesniedz apliecinājumu par pētnieku norīkošanu dalībai sadarbības projekta īstenošanā - ja sadarbības partneris ir pētniecības organizācija. 
Minētā dokumenta noformēšana ir atbalsta pretendenta kompetencē, būtisks nosacījums, lai apliecinājumā tiktu atspoguļota informācija par minēto prasību nodrošināšanu. Vienlaikus vēršam uzmanību, ka pētnieciskajai organizācijai ir jābūt reģistrētai Zinātnisko institūciju reģistrā - https://sciencelatvia.lv/#/pub/scientific_institution/list. 

	7.
	Organizācijas apliecinājums par pārstāvja norīkošanu dalībai sadarbības projekta īstenošanā (ja sadarbības partneris ir nevalstiska organizācija)
	Saskaņā ar Noteikumu Nr. 613 27.7. apakšpunktā noteikto, ja sadarbības partneris ir nevalstiska organizācija, LAD jāiesniedz – organizācijas apliecinājumu par pārstāvju norīkošanu dalībai sadarbības projekta īstenošanā. 
Minētā dokumenta noformēšana ir nevalstiskās organizācijas kompetencē, būtiski - nodrošināt minētās prasības (jāņem vērā, ka apliecinājumu var izsniegt nevalstiskās organizācijas paraksttiesīgā persona).

	8.
	Katra sadarbības partnera projekta īstenošanā iesaistītā personāla prasmju un kvalifikācijas apraksts (CV), pētniecības organizācijai norādot arī tā pieredzi ar projekta tēmu saistītu jautājumu risināšanā
	Nosacījums jāievēro saskaņā ar Noteikumu Nr. 613 27.2. apakšpunktā noteikto. Minētais dokuments ir CV/ (Curriculum Vitae)/pieredzes apraksts, tā noformēšana ir katra sadarbības partnera/iesaistītā personāla kompetencē. No minētā dokumenta jāgūst pārliecība, ka iesaistītās personas ir kompetentas un pārzin projektā norādīto darbību specifiku. 

	9.
	Apliecinājums par pievienotās vērtības nodokļa neatgūšanu no valsts budžeta (ja attiecas)
	Ja Projekta iesnieguma B.7. daļā norādītajās attiecināmajās izmaksās iekļauta pievienotās vērtības nodokļa (PVN) daļa.
Apliecinājuma veidlapas paraugs pieejams LAD mājas lapā pie attiecīgā pasākuma - sadaļā “Veidlapas” https://www.lad.gov.lv/lv/katalogs/la-16-atbalsts-eiropas-inovaciju-partneribas-darba-grupu-projektu-istenosanai.  

	10.
	Pilnvarotās personas pilnvara (ja attiecas)
	Ja Projekta iesniegumu EPS iesniedz pilnvarota persona, ir jāiesniedz pilnvara.

	11.
	Iepirkuma procedūru apliecinošie dokumenti (gadījumā, ja ir veikta iepirkuma procedūra) 
	Ja iepirkuma procedūra ir veikta, iepirkuma dokumentus var iesniegt jau kopā ar projekta iesniegumu (ja tika piemēroti Latvijas Republikas normatīvie akti par iepirkuma procedūrām pasūtītāja finansētiem projektiem). Taču, ja iepirkuma procedūra nav veikta, tad saskaņā ar Noteikumu Nr. 613 14.punktā noteikto - pirms tiek uzsāktas projektā plānotās darbības vai noslēgts līgums ar paredzēto piegāžu vai pakalpojuma sniedzēju, sadarbības partneris LAD iesniedz saskaņošanai iepirkumu dokumentāciju, tai skaitā cenu aptauju, ja iepirkuma kopējā summa pārsniedz 10 000 EUR. Uzsākt projektā plānotās darbības vai noslēgt līgumu ar paredzēto piegāžu vai pakalpojuma sniedzēju var tikai pēc LAD saskaņojuma. Vienlaicīgi jāievēro normatīvo aktu prasības par iepirkuma procedūras piemērošanu.



*  Visi pavaddokumenti iesniedzami atbilstoši elektronisko dokumentu likumā minētajām prasībām (ja attiecas).
** Ministru kabineta 2023.gada 24.oktobra noteikumi Nr.613 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts Eiropas Inovāciju partnerības darba grupu projektu īstenošanai” atklātu projektu iesniegumu konkursu veidā 2023.-2027.gada plānošanas periodam”. 
*** Ministru kabineta 2023.gada 7.marta noteikumi Nr.113 “Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstībai”.

